Éyɔŋ Ísraɛ̂l a kódogo á ńnam Égîptɛn, éyɔŋ ndâ bod Yákɔb e kódogo á ńnam bə́lɔ́bɔ́ lɔbɔ, 2ńdɔ̄ Yúda a ngávəŋan m̀fúfúb étɔbɔgɔ wóé, Ísraɛ̂l nyé a ńtɔ̄á éwōgē dzíé. 3Á yén máŋ mə́ ngáyén dɔ̄, ńdɔ̄ mə́ ngátúb, Yórdan ǎ ngadúgan ai mvús, 4miǹkǒl mīnén hə á mə̄ŋ á yōb anə́ bīkə́lá, miǹkǒl mītɔ̄g hə anə́ bɔ́n bīkə́lá. 5Ǎ máŋ, ású dzé wātúb ? Ǎ Yórdan ású dzé wādúgan ai mvús? 6Ǎ miǹkǒl mīnén, ású dzé myāmə́ŋ á yób anə́ bīkə́lá ? Hə anə́ bɔ́n bíkə́lá, ǎ miǹkǒl mītɔ́g? 7Ǎ sí ndon, dzə́mə́ ai miǹtag ósú Ńtí, ósū Zāmbá Yākɔb, 8nyé yǎ ā vəŋan ǹkóm ó ńtɔ̄á étəmbə́g, akɔ́g lə́ ńtɔ̄á étam məndím.